Activitats de reforç

1. Explica les diferències entre finançar-se mitjançant un lísing o arrendament financer i el rènting. Busca a Internet les condicions o característiques d’algun lísing i d’algun rènting i compara-les amb les dels teus companys.
2. L’empresa 2BAT, SL, selecciona entre les diferents propostes de finançament rebudes, la que li ofereix el Banc Mediterrani, amb condicions següents:

– Tipus de finançament: Préstec

– Import: 8000 €

– Durada temporal: dos anys

– Taxa d’interès: 7% anual

– Comissió inicial: 1 % sobre la quantitat prestada

– Amortització del préstec: al final del segon any

a) Calcula quant rep realment l’empresa.

b) Calcula la quantitat que ha de pagar anualment l’empresa en concepte d’interès. c) Representa gràficament la situació financera.

d) Calcula el cost efectiu que representa per a l’empresa.

1. Una empresa presenta a 1 de gener de 2018 el balanç de situació següent:



A partir d’aquestes dades, calcula el que es demana als apartats següents relacionats amb el finançament de l’empresa:

a) Calcula el fons d’amortització dels elements que corresponguin del balanç si la vida útil dels elements són de 8 anys i volem saber quin valor de fons d’amortització tindrem a finals de 2021.

b) Calcula el cost mitjà dels recursos financers si la informació de què disposem demostra que el cost dels recursos propis és del 12%; el cost dels recursos aliens a llarg termini és del 15% i el cost dels recursos a curt termini és del 10%.

c) A partir de les dades calculades a l’apartat b, l’empresa es planteja fer una inversió amb un 13% de rendibilitat. Aconsellaries a l’empresa fer aquesta inversió? Raona la resposta.

1. L’empresa Reparacions Torres, SA, té una lletra d’un client amb un venciment a 2 mesos de 2.000 € i les condicions que li ofereix el banc de descompte és un 0,50% de comissió sobre l’import nominal de la lletra i un 9% de tipus d’interès anual.

D’altra banda, un proveïdor amb el que l’empresa té un deute del mateix import i mateix venciment li ofereix pagar-li al comptat amb un descompte del 5%.

a) Calcula el cost efectiu de les dues operacions i recomana el que deuria de fer, si esperar el venciment o si descomptar la lletra per poder pagar al comptat.

b) En cas de dur a terme les dues operacions calcula els diners que li sobrarien o els diners que necessitaria per poder fer les dues operacions de forma simultània.

1. Llegeix la notícia següent i respon les preguntes que hi ha a continuació:

**L'empresa Moca Platform busca 300.000 euros de finançament per ampliar mercat**

L'empresa Moca Platform, amb seu al complex santcugatenc d'EsadeCreapolis, ha iniciat una ronda de finançament a la *plataforma d'inversió Socios Inversores* per aconseguir 300.000 €. L'objectiu de la campanya, que té una participació mínima de 3.000 €, és ampliar mercat i augmentar l'activitat de màrqueting. La ronda de finançament finalitzarà d'aquí a un mes.

La societat, que ofereix serveis d'omptimització de campanyes i d'anàlisi de dades, va néixer fa sis anys amb el nom d'Innoquant, però el 2015 es va convertir en Moca Platform. L'empresa té un equip de 13 persones i preveu tancar l'any amb uns ingressos d'entre 500.000 i 600.000 €.

MOCA és una plataforma de programari en el núvol especialitzada en analítica de localització i d'audiències mòbils, basada en tecnologia machine learning i premiada en els prestigiosos premis internacionals Global Mobile Award de GSMA. Les empreses utilitzen MOCA per impulsar l'ús del mòbil, augmentar les conversions de vendes i la taxa de fidelització de clients connectant el món web, mòbil i físic.

PER QUÈ ES NECESSITA EL CAPITAL SOL·LICITAT?

Una de les conclusions adquirides durant el 2016 és que l'empresa necessita accelerar la seva arribada al mercat. Per a això es requereix d'una inversió de 300.000 € que serviran per:

* Potenciar el departament de màrqueting per fer més gran captació de *partners* a través de campanyes de *performance* i de *branding*, posicionant i ampliant la xarxa comercial a les regions en què l’empresa està present.
* Reforçar l'equip del producte per desenvolupar un major nombre d'integracions amb solucions existents de màrqueting per arribar al major nombre de clients.

Cugat.cat

[www.cugat.cat/noticies/economia/132812/l\_empresa-moca-platform-busca-300.000-euros-de-finan%E7ament-per-ampliar-mercat](http://www.cugat.cat/noticies/economia/132812/l_empresa-moca-platform-busca-300.000-euros-de-finan%EF%BF%BDament-per-ampliar-mercat)

a) Quin tipus de finançament demana l’empresa Moca Platform? Digues el tipus i classifica’l segons els criteris estudiats a la unitat.

b) Quins són els motius per què necessita finançament?

c) Quin tipus d’inversors penses que poden trobar?

Activitats de reforç. Solucions

1. Explica les diferències entre finançar-se mitjançant un lísing o arrendament financer i el rènting. Busca a Internet les condicions o característiques d’algun lísing i d’algun rènting i compara-les amb les dels teus companys.

Tant el lísing com el rènting són modalitats de finançament per a una empresa que necessita un bé moble o immoble. Una altra empresa li facilita el finançament i cedeix mitjançant un lloguer a llarg termini aquest bé a l’empresa arrendatària a canvi d’una renda fixa que normalment sol ser mensual.

Les diferències solen ser que en el rènting, l’empresa de rènting es compromet a prestar una sèries de serveis (facilitar l’ús del bé durant el termini contractual, fer el manteniment del bé i contractar una assegurança a tot risc). En acabar el contracte l’empresa de rènting ofereix l’opció de substituir els equips o renovar el contracte i normalment no s’ofereix, com en el cas del lísing, la possibilitat de compra per a l’arrendatari al final del contracte.

**Característiques del lísing**

Vostè es podrà beneficiar dels interessants avantatges d'aquesta fórmula de finançament:

* Finançament de fins al 100 % de l'import del bé que es vol adquirir.
* Elecció de la modalitat de l'operació: tipus fix o variable.
* És una despesa deduïble. Amb el finançament de les seves inversions amb lísing, es podrà deduir fiscalment la inversió feta en aproximadament la meitat del temps que una amortització lineal de la inversió.
* Els terminis mínims de finançament són de 2 anys en maquinària i vehicles i de 10 anys en immobles.
* Finançament de l'IVA de la compravenda.

Maquinària i equipament

Per adquirir maquinària, béns d'equipament, ofimàtica o instal·lacions productives, entre d'altres.

Termini: de 2 a 7 anys.

**Característiques del rènting**

[Nissan Pulsar Acenta
DCi 110 CV (metal·litzat)](https://www.bancsabadell.com/cs/Satellite/SabAtl/Nissan-Pulsar-Acenta/6000029583687/ca/)

295,00 €, IVA inclòs

Què inclou?

Tots els serveis del seu automòbil en una única solució integral:

Manteniment i reparacions Assegurança a tot risc

Canvi de pneumàtics Quota única al mes

Assistència 24 hores

Informació: www.bancsabadell.com

1. L’empresa 2BAT, SL, selecciona entre les diferents propostes de finançament rebudes, la que li ofereix el Banc Mediterrani, amb condicions següents:

– Tipus de finançament: Préstec

– Import: 8000 €

– Durada temporal: dos anys

– Taxa d’interès: 7% anual

– Comissió inicial: 1 % sobre la quantitat prestada

– Amortització del préstec: al final del segon any

a) Calcula quant rep realment l’empresa.

b) Calcula la quantitat que ha de pagar anualment l’empresa en concepte d’interès. c) Representa gràficament la situació financera.

d) Calcula el cost efectiu que representa per a l’empresa.

a) Import líquid que rep l’empresa = 8.000 - 1% · 8.000 = 8.000 € - 80 € = **7.920 €**.

b) Interès = 8.000 · 7% = **560 €**.

c)

d)

$$0=7.920- \frac{560}{\left(1+c\right)}- \frac{8.560}{\left(1+c\right)^{2}}$$

Si ho calculem com una equació de segon grau, obtenim que el cost efectiu és del 7,56%.

1. Una empresa presenta a 1 de gener de 2018 el balanç de situació següent:



A partir d’aquestes dades, calcula el que es demana als apartats següents relacionats amb el finançament de l’empresa:

a) Calcula el fons d’amortització dels elements que corresponguin del balanç si la vida útil dels elements són de 8 anys i volem saber quin valor de fons d’amortització tindrem a finals de 2021.

b) Calcula el cost mitjà dels recursos financers si la informació de què disposem demostra que el cost dels recursos propis és del 12%; el cost dels recursos aliens a llarg termini és del 15% i el cost dels recursos a curt termini és del 10%.

c) A partir de les dades calculades a l’apartat b, l’empresa es planteja fer una inversió amb un 13% de rendibilitat. Aconsellaries a l’empresa fer aquesta inversió? Raona la resposta.

a) El 2021 hauran passat 3 anys.

Fons d’amortització maquinària = 15.000/8 anys = 1.875 € · 3 anys = **5.625 €**.

Fons d’amortització local = 18.000/8 anys = 2.250 € · 3 anys = **6.750 €**.

b) Cost mitjà recursos propis:17.670/44.510 = 39,69% · 12 = **4,76%**.

Cost mitjà recursos aliens a llarg termini: 10.000/44.510 = 22,47% · 15 = **3,37%**.

Cost mitjà recursos aliens a curt termini: (12.000+4.840)/44.510 = 37,83% · 10 = **3,78%**.

**Cost mitjà ponderat recursos financers = 4,76% + 3,37% + 3,78% = 11,91%.**

c) Sí que recomanaríem el dur a terme la inversió perquè supera la rendibilitat al cost mitjà ponderat dels recursos financers.

1. L’empresa Reparacions Torres, SA, té una lletra d’un client amb un venciment a 2 mesos de 2.000 € i les condicions que li ofereix el banc de descompte és un 0,50% de comissió sobre l’import nominal de la lletra i un 9% de tipus d’interès anual.

D’altra banda, un proveïdor amb el que l’empresa té un deute del mateix import i mateix venciment li ofereix pagar-li al comptat amb un descompte del 5%.

a) Calcula el cost efectiu de les dues operacions i recomana el que deuria de fer, si esperar el venciment o si descomptar la lletra per poder pagar al comptat.

b) En cas de dur a terme les dues operacions calcula els diners que li sobrarien o els diners que necessitaria per poder fer les dues operacions de forma simultània.

a) La primera de les opcions es representa de la manera següent:



Els 1.960 € que s’obtenen després dels descompte s’obtenen de la manera següent:

Comissió: 0,50%·2.000 € = **10 €**.

Interessos: 9%/12 mesos = 0,75% Interessos 2 mesos:

 2.000 € · 0,75% · 2 = **30 €**.

Import descompte = 2.000 – 10 € (comissió) – 30 € (interessos) = **1.960 €**.

El cost efectiu mensual ens dona:

$$0=1.960- \frac{2.000}{\left(1+C\_{12}\right)^{2}}$$

 C12 = 0,0102 = 1,02%

A continuació calcularem l’equivalent anual:

 (1+C12)12 = (1+c) c = 12,89%

Si l’empresa decideix pagar al comptat al proveïdor amb un descompte del 5% és com si una entitat financera li proporciona el finançament:

 5% · 2.000 € = 100 €

En aquest cas l’operació es planteja com si el cost el suporta el proveïdor i per a la nostra empresa és com una inversió. Per tant la representarem de la forma següent:



El cost per al proveïdor es calcularà de la mateixa forma que abans.

El cost efectiu mensual serà:

$$0=1.900- \frac{2.000}{\left(1+C\_{12}\right)^{2}}$$

 C12 = 0,0260 = 2,60%

A continuació calculem l’equivalent anual:

 (1+C12)12 = (1+c) c = 36,04%

b) Per tant, aquesta operació és positiva per a la nostra empresa. En cas que esperem els venciments (2.000 € com a pagament i 2.000 € com a cobrament, els dos d’aquí 2 mesos, ens quedarem igual).

En canvi, si descomptem la lletra obtenim 1.960 €, els quals ens dona per pagar al proveïdor amb els descompte acordat del 5% (1.900 €). L’import que quedaria al nostre favor seria de 60 €.

1. Llegeix la notícia següent i respon les preguntes que hi ha a continuació:

**L'empresa Moca Platform busca 300.000 euros de finançament per ampliar mercat**

L'empresa Moca Platform, amb seu al complex santcugatenc d'EsadeCreapolis, ha iniciat una ronda de finançament a la *plataforma d'inversió Socios Inversores* per aconseguir 300.000 €. L'objectiu de la campanya, que té una participació mínima de 3.000 €, és ampliar mercat i augmentar l'activitat de màrqueting. La ronda de finançament finalitzarà d'aquí a un mes.

La societat, que ofereix serveis d'omptimització de campanyes i d'anàlisi de dades, va néixer fa sis anys amb el nom d'Innoquant, però el 2015 es va convertir en Moca Platform. L'empresa té un equip de 13 persones i preveu tancar l'any amb uns ingressos d'entre 500.000 i 600.000 €.

MOCA és una plataforma de programari en el núvol especialitzada en analítica de localització i d'audiències mòbils, basada en tecnologia machine learning i premiada en els prestigiosos premis internacionals Global Mobile Award de GSMA. Les empreses utilitzen MOCA per impulsar l'ús del mòbil, augmentar les conversions de vendes i la taxa de fidelització de clients connectant el món web, mòbil i físic.

PER QUÈ ES NECESSITA EL CAPITAL SOL·LICITAT?

Una de les conclusions adquirides durant el 2016 és que l'empresa necessita accelerar la seva arribada al mercat. Per a això es requereix d'una inversió de 300.000 € que serviran per:

* Potenciar el departament de màrqueting per fer més gran captació de *partners* a través de campanyes de *performance* i de *branding*, posicionant i ampliant la xarxa comercial a les regions en què l’empresa està present.
* Reforçar l'equip del producte per desenvolupar un major nombre d'integracions amb solucions existents de màrqueting per arribar al major nombre de clients.

Cugat.cat

[www.cugat.cat/noticies/economia/132812/l\_empresa-moca-platform-busca-300.000-euros-de-finan%E7ament-per-ampliar-mercat](http://www.cugat.cat/noticies/economia/132812/l_empresa-moca-platform-busca-300.000-euros-de-finan%EF%BF%BDament-per-ampliar-mercat)

a) Quin tipus de finançament demana l’empresa Moca Platform? Digues el tipus i classifica’l segons els criteris estudiats a la unitat.

b) Quins són els motius per què necessita finançament?

c) Quin tipus d’inversors penses que poden trobar?

a) Moca Platform demana finançament amb una ampliació del capital social, demanant com a mínim aportacions de 3.000 €.

S’amplia el Capital social i segons la classificació estudiada, es correspon amb fonts de finançament a llarg termini, finançament extern i propi.

b) L'objectiu de la campanya, que té una participació mínima de 3.000 €, és ampliar mercat, augmentar l'activitat de màrqueting i reforçar l’equip del producte.

c) Els inversors podran ser particulars i petites i mitjanes empreses, interessats en invertir i que estiguin assabentats del negoci que planteja i que troben després de fer un estudi, que l’empresa Moca Platform pot obtenir beneficis i d’aquesta manera treure’n rendibilitat.